รมว.ท่องเที่ยวฯเชื่อ ปี 53ยอดนักท่องเที่ยวเกินเป้า
รมว.ท่องเที่ยวฯมั่นใจ ปี 53 ยอดนักท่องเที่ยวในไทยเพิ่ม เน้นมาตรการเชิงรุก
14 ม.ค. 2553

รมว.ท่องเที่ยวฯมั่นใจ ปี 53 ยอดนักท่องเที่ยวในไทยเพิ่ม เน้นมาตรการเชิงรุก
นายชุมพล ศิลปอาชา รมว.ท่องเที่ยวและกีฬา แถลงถึงผลสำเร็จจากความร่วมมือของภาคเอกชนทุกภาคส่วน ในอุตสาหกรรมการท่องเที่ยวปี 2552 ว่า จากความร่วมมือของภาคเอกชนในปีที่ผ่านมา ส่งผลให้จำนวนนักท่องเที่ยวที่เดินทางเข้ามาในประเทศไทยเกินเป้าหมายที่ตั้งไว้ 14 ล้านคน        ส่วนมาตรการของภาครัฐที่ให้การสนับสนุนผู้ประกอบการ กรณีเกิดปัญหาจลาจลภายในประเทศ จะมีการดำเนินต่อเนื่องถึงสิ้นปี 2553 เช่น มาตรการลดหย่อนค่าเข้าชมอุทยาน มาตรการแลนดิ้งฟรีและปาร์คกิงฟรี มาตรการฟรีวีซ่า รวมถึงมาตรการต่างๆ ที่ภาครัฐให้ความช่วยเหลือ ขณะเดียวกัน ในปี 2553 จะเน้นมาตรการเชิงรุกมากยิ่งขึ้น โดยจะรุกตลาดจีน ญี่ปุ่น เกาหลี และไต้หวัน เป็นหลักรมว.ท่องเที่ยวและกีฬา กล่าวอีกว่า ขณะนี้ปัจจัยลบด้านเศรษฐกิจจากทั่วโลก มีการ ปรับตัวเป็นบวกเพิ่มขึ้น ทำให้มั่นใจว่า ปีนี้จำนวนนักท่องเที่ยว ทั้งชาวไทยและชาวต่างประเทศ จะเพิ่มขึ้นจากปี 2552 ประมาณร้อยละ 7-10 หรือในสัดส่วนการเดินทางประมาณ 15.5 ล้านคน